open-index/open-wikipedia-markdown huggingface dataset:
Ֆլորենսիո Սանչես (քաղաք)

**Ֆլորենսիո Սանչես** (), ոչ մեծ քաղաք Ուրուգվայի հարավարևելյան մասում՝ Կոլոնիա դեպարտամենտում, Սորիանո դեպարտամենտի հետ վերջինիս ունեցած սահմանագծի մոտ։ Կրում է գրող և քաղաքական գործիչ Ֆլորենսիո Սանչեսի անունը։ Ընկած է # #2 և 12 ավտոմայրուղիների հատման վայրի մերձակայքում, Կոլոնիա դեպարտամենտի վարչական կենտրոնից՝ Կոլոնիա դել Սակրամենտոյից մոտավորապես 100 կիլոմետր հեռավորության վրա։ Ավտոմայրուղիներով կապված է Ռոսարիո, Մերսեդես, Ֆրայ Բենտոս քաղաքների հետ։

## Պատմություն
Քաղաքի ներկայիս տարածքում ձևավորված բնակավայրը 1929 թվականի հոկտեմբերի 2-ին ստացել է *Pueblo*-ի (գյուղի), 1984 թվականի մայիսի 3-ին՝ *Villa*-ի (փոքր քաղաքի), 1995 թվականի նոյեմբերի 24-ին՝ *Ciudad*-ի (քաղաքի) կարգավիճակ։

## Բնակչություն
2011 թվականի մարդահամարի տվյալներով Ֆլորենսիո Սանչեսում ապրում էր 3.716 մարդ։

**Աղբյուրը՝** *Instituto Nacional de Estadística de Uruguay*

## Ծանոթագրություններ

## Արտաքին հղումներ
*INE map of Florencio Sánchez and Cardona (Soriano)

Կատեգորիա:Ուրուգվայի բնակավայրեր
Կատեգորիա:Ուրուգվայի քաղաքներ
Պանդուխտ Հարոյան

**Պանդուխտ Սեդրակի Հարոյան** (), հայ մանկավարժ։ Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։ ԽՄԿԿ անդամ (1943):

## Կենսագրություն
Պանդուխտ Հարոյանը ծնվել է 1920 թվականին, Արթիկի շրջանի Սարալանջ գյուղում։ 1937 թվականին ավարտել է Հառիճի միջնակարգ դպրոցը, աշխատանքի է անցել Ապարանի շրջանի դպրոցներում։ 1941 թվականին Պանդուխտը Երևանի հեռակա մանկավարժական ինստիտուտի 3-րդ կուրսը չավարտած զորակոչվել է կարմիր բանակ։

Զինվորական ծառայությունն սկսել է 408-րդ Հայկական դիվիզիայի սակրավորների գումարտակում։ 1942 թվականի սեպտեմբերին դիվիզիան թշնամու դեմ մարտի մեջ է մտել Տուապսեից հյուսիս-արևելք։ Ակտիվ մասնակցություն է ունեցել Գելենջիկ-Նովոռոսիյսկ ուղղությամբ մղվող մարտերին։ Ռազմի դաշտում ընդունվել է կոմունիստական կուսակցության շարքերը։ 7-րդ բրիգադի կազմում կռվել է Հյուսիսային Կովկասում։ Նրանց զորամասի ուղին անցել է Կրասնոդար, Ռոստով, Խարկով ուղղությամբ։ Հարոյանը սակրավորների գումարտակում մասնակցել է Դնեպրի հերոսական անցմանը և Կիևի ազատագրմանը։ Մարտերից մեկում վիրավորվել է, ապաքինվելուց հետո վերադարձել ռազմաճակատ, զորամասի հետ շարժվել են դեպի Ժիտոմիր։ Պանդուխտը 254-րդ դիվիզիայի կազմում մասնակցել է Մոլդավիայի ազատագրմանը, Քիշինև-Յասսիի շրջանում գերմանական զորամասերի շրջապատմանը և ջախջախմանը, մարտերով անցել է Ռումինիան, հասել Բուլղարիայի սահմանը։ Ռազմաճակատում վիրավորվել է և 1945 թվականի փետրվարին զորացրվել է բանակից։

Զորացրվելուց հետո Հարոյանը մանկավարժական աշխատանք է կատարել Արթիկի շրջանի դպրոցներում։ Հայրենի գյուղի դպրոցում եղել է դաստիարակչական աշխատանքների կազմակերպիչ։ Մարտական ծառայությունների համար Հարոյանը պարգևատրվել է Կարմիր աստղի շքանշանի։

## Պարգևներ
* Կարմիր աստղի շքանշան

## Ծանոթագրություններ

Կատեգորիա:ԽՄԿԿ անդամներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Սարալանջ (Շիրակի մարզ) գյուղում ծնվածներ
Մեյբի Բեյբի

**Մեյբի Բեյբի** (), երգչուհի, ռուսական «*Ֆրենդզոնա*» խմբի անդամ։

## Կենսագրություն
Պաշտոնապես չհաստատված տվյալներով` Մեյբի Բեյբին ծնվել է Բելառուսի Ժաբինկա քաղաքում, և նրա իսկական անունը Վիկտորիա Լիսյուկ է։

## Սկավառակագրություն
### Մինի ալբոմներ (EP)

### Սինգլներ և ընտրված երգեր

## Ծանոթագրություններ

Կատեգորիա:21-րդ դարի երգիչներ և երգչուհիներ
Կատեգորիա:Երաժիշտներ այբբենական կարգով
Կատեգորիա:Ռուս երգիչներ
Կատեգորիա:Ռուս երգչուհիներ
8 լավագույն ժամադրություններ

**«8 լավագույն ժամադրություններ»** (), 2016 թվականի ռուս-ուկրաինական կատակերգական մելոդրամա։ «Առաջին 8 ժամադրությանները» (2012) և «8 նոր ժամադրություն» (2015) ֆիլմերի շարունակությունը։ Ի սկզբանե ֆիլմը նախատեսվել թ թողարկել 2015 թվականի դեկտեմբերի 31-ին, սակայն ավելի ուշ պրեմիերան տեղափոխվել է։ Ֆիլմի նախնական ցուցադրությունը կայացել է 2016 թվականի փետրվարի 24-ին «Հոկտեմբեր» կինոթատրոնում։ Ֆիլմի պրեմիերան Ռուսաստանում տեղի է ունեցել 2016 թվականի մարտի 3-ին։

Կարգախոսը՝ «Փնտրում եմ ամուսին իմ կնոջ համար» ()։

## Սյուժե
Նիկիտան իմանում է, որ ինքն անբուժելի հիվանդ է, այդ պատճառով նա որոշում է փոխարինող գտնել, որի համար մրցույթ է կազմակերպում։ Սակայն արդեն հայտնաբերված փեսացուից հետո Նիկիտան հանկարծ իմանում է, որ բժշկական սխալ է տեղի ունեցել, սակայն բոլորն արդեն հարմարվել են Մաշայի նոր փեսացուին՝ Իլյային։ Սկսվում է Նիկիտայի պայքարը կնոջ, երեխաների և կյանքի համար.

## Դերերում

## Գրախոսականներ
InterMedia տեղեկատվական պորտալի կինովերլուծաբան Արտյոմ Մելնիկովը նշում է, որ բացի Զելենսկուց և ռեժիսոր Վայսբերգից, շարքը նախորդ մասերի հետ ոչինչ չի կապում։ Ընդհանուր առմամբ, ֆիլմը, ըստ քննադատի, վատ չէ, սակայն «ավելորդ» պահեր կան։ Մելնիկովը նաև նշում է, որ Բրեժնևան «զարմանալիորեն վատ դերասանուհի չէ»։ Արդյունքում՝ կինովերլուծաբանը ֆիլմին տվել է հինգ աստղից 3 աստղ։

## Հասույթ և ցուցադրություններ
Մոսկվայի Յակիմանկա մունիցիպալ շրջանի պատգամավոր Դմիտրի Զախարովը «Կարո 11 Հոկտեմբեր» կինոթատրոնից պահանջել է չեղարկել ֆիլմի նախապրեմիերային ցուցադրությունը, սակայն ֆիլմի տեղայնացնող «Ցենտրալ փարթներշիփ» ընկերության մամուլի ծառայությունը հայտարարել է, որ մտադիր չէ չեղարկել պրեմիերան։

Ռուսաստանի Դաշնության կոմունիստական կուսակցության խմբակցության պատգամավոր Սերգեյ Օբուխովը հանդես է եկել հայտարարությամբ, որ Ռուսաստանում ֆիլմի ցուցադրությունը պետք է արգելել, քանի որ դրանում նկարահանվել է դերասան Զելենսկին, որը «հայտնի է Ուկրաինայի նկատմամբ Ռուսաստանի քաղաքականության իր ակտիվ քննադատությամբ»։ Ռուսական քաղաքներում մի քանի միայնակ պիկետներ են տեղի ունեցել ֆիլմի դեմ։ Որոշ քաղաքներում մարդիկ բոյկոտ են հայտարարել և ֆիլմի ցուցադրության ոչ մի տոմս չեն գնել։

Ռուսաստանի Դաշնության պետական կառույցները ոչ մի կերպ չեն խոչընդոտել ֆիլմի ցուցադրությանը Ռուսաստանում, իսկ ՌԴ այլ կառույցներ ակտիվորեն աջակցել են ֆիլմի ցուցադրությանը։ ՌԴ մշակույթի նախարարությունը ֆիլմին տվել է վարձույթի վկայական, որպես ֆիլմի տեղայնացնող հանդես է եկել «Ցենտրալ փարթներշիփը», որը մտնում է «Գազպրոմ-մեդիա» պետական հոլդինգի կամզի մեջ, «Առաջին ալիքն» ապահովել է ֆիլմի փիարը, իսկ առաջատար ռուսական ԶԼՄ-ները ոչ միայն չեն սատարել բոյկոտը, այլև նույնիսկ չեն հայտնել նրա մասին։

Ուկրաինայի տարածքում ֆիլմը հավաքել է 34,47 մլն գրիվնա և զբաղեցրել է 12-րդ տեղը ընդհանուր վարկանիշում, սյն դիտել է 530 հազար մարդ։ «Կինոբիզնեսն այսօր» ամսագրի վարկածով՝ ֆիլմն ընդգրկվել է ռուսական ամենաշահութաբեր ֆիլմերի թոփ-15-ում։

## Ծանոթագրություններ

## Արտաքին հղումներ
* 
* «8 լավագույն ժամադրություններ» Ukrainian Film Distribution կայքում

Կատեգորիա:2010-ականների ռուսերեն ֆիլմեր
Կատեգորիա:2016 ֆիլմեր
Կատեգորիա:Ուկրաինական ֆիլմեր
Կատեգորիա:Ռուսական կինոկատակերգություններ
Կատեգորիա:Ռուսական ֆիլմեր
Կատեգորիա:Վոլոդիմիր Զելենսկի
Արտավազդ Գրիգորյան

**Արտավազդ Հակոբի Գրիգորյան** (), հայ մանկավարժ, Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Արտավազդ Գրիգորյանը ծնվել է 1920 թվականին, Գորիսի շրջանի Խոտ գյուղում։ 1939 թվականին ավարտել է Գորիսի մանկավարժական ուսումնարանը և աշխատել է ուսուցիչ Բարձրավան ու Խոտ գյուղերի դպրոցներում։

Գերմանա-խորհրդային պատերազմի սկզբից Արտավազդը զորակոչվել է բանակ, սովորել հրամանատարական կարճատև դասընթացում և ստացել կրտսեր լեյտենանտի կոչում։ 1942 թվականի նոյեմբերից մասնակցել է Կովկասի պաշտպանությանը Օրջոնիկիձեի ուղղությամբ։ Վիրավորվել է և ապաքինվելուց հետո վերադարձել է զորամաս, որպես վաշտի կոմերիտմիության կազմակերպության քարտուղար Արևմտյան Ուկրաինայի ռազմաճակատից նրան 1943 թվականին ուղարկել են սովորելու ռազմական դպրոցում։ Կարճատև ուսումից հետո նորից մեկնել է մարտի դաշտ։

1944 թվականին Գրիգորյանը նշանակվել է դասակի հրամանատար։ Նրա դասակը ենթարկվել է թշնամու տանկերի հարձակմանը, ծանր դրության մեջ չի նահանջել և շարքից հանել է հինգ տանկ, երեսուն զինվոր և սպա։ Դասակի հրամանատարը ծանր վիրավորվել է և զրկվել ոտքից։ Երկար ժամանակ բուժվել է հոսպիտալներում։ Ցուցաբերած համարձակության ու խիզախության համար Գրիգորյանը պարգևատրվել է Կարմիր աստղի և Փառքի 3-րդ աստիճանի շքանշանով և մի շարք մեդալներով։

1945 թվականի ապրիլին ազատվել է բանակից և վերադարձել հայրենի Խոտ գյուղը։ 10 տարի աշխատել է որպես ուսմասվար։ Մանկավարժական աշխատանքին զուգընթաց 1955 թվականին ավարտել է Երևանի հեռակա մանկավարժական ինստիտուտի լեզվագրական ֆակուլտետը։ 1960 թվականին տեղափոխվել է Գորիս և աշխատանքի անցել նախ՝ Գորիսի մանկավարժական ուսումնարանում, ապա՝ քաղաքի № 3 միջնակարգ դպրոցում դասավանդել է հայոց լեզու և գրականություն։ 1977 թվականի սեպտեմբերից Գրիգորյանը նշանակվել է Գորիսի լուսավորության աշխատողների տան տնօրեն։ Պարգևատրվել է մարտական շքանշաններով և մեդալներով։

## Պարգևներ
* Կարմիր աստղի շքանշան
* Փառքի 3-րդ աստիճանի շքանշան

## Ծանոթագրություններ

Կատեգորիա:Խոտ գյուղում ծնվածներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
A Thousand Years (երգ, Քրիստինա Փերրի)

**«A Thousand Years»** (), երգ, որը ձայնագրել է ամերիկացի երգչուհի և երգահան Քրիստինա Փերրին։ Երգի բառերը գրել են Փերրիին և Դավիդ Հոդջեսը՝ «Մթնշաղ. Լուսաբաց՝ Մաս 1» ֆիլմի համար։ Երգը թողարկվել է 2011 թվականի հոկտեմբերի 18-ին թվային տարբերակով և ծառայում է որպես երկրորդ սինգլ ֆիլմի համար։ Փերրիին վերաձայնագրել է երգը Սթիվ Կազիի հետ համատեղ Մթնշաղ. Լուսաբաց՝ Մաս 2 ֆիլմի համար։

## Կոմպոզիցիա
«A Thousand Years» երգը գրված է սի-բեմոլ մաժորի տոնայնությամբ՝ F3-ից մինչև C5 (մեցցո-սոպրանո երգչաձայն) վոկալ միջակայքով։

Երգը նվիրված է Էդվարդ Կալլեն և Բելլա Սվոր կերպարների սիրուն։

## Երաժշտության տեսահոլովակը
Այս երգի պաշտոնական տեսահոլովակի (բառերով) պրեմիերան տեղի է ունեցել 2011 թվականի հոկտեմբերի 17-ին Քրիստինայի Ֆեյսբուքյան և Թվիթթերյան պաշտոնական էջերում, ինչպես նաև նրա պաշտոնական կայքէջում։ 2011 թվականի հոկտեմբերի 26-ին Քրիստինա Փերրիին ՅուԹյուբյան իր ալիքում թողարկել է այդ երգի պաշտոնական տեսանյութը։ Տեսանյութը սկսվում է Փերրիի՝ մոմ բռնելու տեսարանով։ Տեսահոլովակում ներկայացված են «Մթնշաղ. Լուսաբաց՝ Մաս 1» ֆիլմից մի քանի տեսարաններ, բայց հիմնական տեսարանը նկարված է մի սենյակում, որի հատակը լի է մոմերով և որտեղ էլ Փերրին երգում է։ Փերրիի տեսահոլովակն ավարտվում է այն տեսարանով, որտեղ երգչուհին երգում է արևամուտի ժամանակ։

Տեսահոլովակն ունի ավելի քան 1,7 մլրդ դիտում և 10 մլն լայքեր ՅուԹյուբում, ինչը այն դարձնում է ՅուԹյուբում ամենաշատ դիտված 90 տեսանյութերից մեկը։

## Ներկայացումներ
2011 թվականի հոկտեմբերի 23-ին երգը նորամուտը նշել է ամերիկյան Billboard Hot 100 հիթ-շքերթում և Canadian Hot 100 հիթ-շքերթում 70 համարի ներքո։ Ի վերջո, նա հասել է Billboard Hot 100-ի 31-ի գագաթնակետին, որը Փերրիին պարգևել է իր երկրորդ լավագույն 40-րդ հիթը։ 2013 թվականի հուլիսին երգը վաճառվել է ԱՄՆ-ում ավելի քան երեք միլիոն թվային ներբեռնումներով։ 2014 թվականի հունիսի դրությամբ ԱՄՆ-ում վաճառվել է այդ երգի 3 657 000 օրինակ։ 2018 թվականի օգոստոսի 3-ին սինգլը յոթ անգամ հավաստագրվել է ձայնագրող ընկերությունների ամերիկյան ասոցիացիայի (RIAA) կողմից՝ Միացյալ Նահանգներում յոթ միլիոն թվային պատճենների վաճառքի համար։

2011 թվականին Մեծ Բրիտանիայում երգը հասել է 32-րդ հորիզոնականին իր սկզբնական թողարկման մեջ։ Հաջորդ տարի «Մթնշաղ. Լուսաբաց՝ Մաս 1» ֆիլմի թողարկումից հետո, այն հասել է 13-ի գագաթնակետին։ 2013 թվականին, The X Factor (Մեծ Բրիտանիա) մրցույթում ներկայացվելուց հետո, երգը գրավել է 11-րդ հորիզոնականը։

## Հիթ-շքերթներ

### Շաբաթական հիթ-շքերթներ
#### A Thousand Years

#### A Thousand Years (մաս 2)

### Տարեվերջյան հիթ-շքերթներ

### Տասնամյակի վերջին հիթ-շքերթներ

## Հավաստագրումներ

### A Thousand Years

### A Thousand Years (մաս 2)

## Թողարկման պատմություն

## Ծանոթագրություններ

## Արտաքին հղումներ
*

Կատեգորիա:2011 երգեր
Կատեգորիա:2011 սինգլներ
Կատեգորիա:Ամերիկյան երգեր
Կատեգորիա:Մթնշաղ
Մալարդ

**Մալարդ** (), քաղաք Իրանի կենտրոնական մասում` Թեհրան օսթանում, համանուն շահրեստանի վարչական կենտրոնը։ Բնակչությունը վերջին մարդահամարի տվյալներով կազմում է ։

Քաղաքը գտնվում է Թեհրան օսթանի արևմտյան մասում, Թեհրան քաղաքից մոտ 18 կմ արևմուտք։

## Բնակչություն
Քաղաքի բնակչությունը 2016 թվականի մարդահամարի տվյալներով կազմում էր 281 027 մարդ, որոնք կազմում էին 86 830 տնտեսություն։
Բնակչությամբ Թեհրան օսթանի հինգերորդ ամենախոշոր քաղաքն է Թեհրանից, Իսլամշեհրից, Շահրիարից և Ղոդսից հետո։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

## Մալարդը հին ժամանակներում
Մոինա պարսկական բառարանում գրված է. «Մալարդ, գյուղ, շահրեստան Թեհրանի, բախշ Շահրիարի մաս, գտնվում է Ալի-Շահ Ավազից (այժմ՝ քաղաք Շահրիար) 6 կիլոմետր դեպի արևմուտք, կլիման բարեխառն է, բնակչությունը՝ 5970 մարդ, ոռոգման համար օգտագործվում է ջրանցքների և Քարաջ գետի ջուրը»։

## Անվան ծագումնաբանություն
«Մալարդ» անվանումը կարող է լինել պարսկերեն «Մալար-դեհ»-ի հապավումը, որում «դեհ» նշանակում է գյուղ, իսկ «մալար»՝ մի կառույց, որը բաղկացած է միմյանց հետ կապված երեք գերանից այնպես, որ բուրգ կազմեն. այս կերպ դրանք ամրացվում էին գետնին և նրանց վրա կախվում էին թթվասերով գինիներ («սպիրտ»)։ Բացի այդ հիշատակվում են «Ֆարդիս» և «Ջուկեյն» հին անունները, որոնք համապատասխանաբար կարելի է մեկնաբանել որպես «պարսպապատ այգի» և «վայր, որտեղ հոսում է առվակ»։ «Մալարդ» բառի ծագման մեկ այլ տարբերակ կա, ըստ որի այն ծագում է «մահալ-է արդ» (բառացի՝ վայր, որտեղ արտադրվում է ալյուր) բառից։ Ոմանք էլ կարծում են, որ անունը ծագում է «մալ-է ատ» արտահայտությունից («մահալ», կրճատ՝ մալ՝ տեղ, ատ՝ ձի), այսինքն՝ Մալարդը այն վայրն է, որտեղ շատ ձիեր ու ջորիներ են բուծում։ Այնուամենայնիվ, հաշվի առնելով, որ քաղաքի որոշ հատվածներ ունեն «Սար-Ասյաբ» (բառացի՝ ջրաղացի սկիզբ) անունը, ապա անվան ծագման երկրորդ տարբերակն ավելի համոզիչ է թվում։ Այսինքն՝ բնակավայրն ստացել է իր անվանումը, քանի որ կային ջրաղացներ, որտեղ մաղում էին ալյուր։

## Տեսարժան վայրեր
Քաղաքի հնագույն մշակութային հուշարձանների շարքում անհրաժեշտ է հիշատակել Տախտ-է-Ռոստամ զրադաշտական տաճարը և Իմամզադե Իբրահիմի դամբարանը, որտեղ թաղված է իմամ Հադի որդիներից սայիդ Իբրահիմը։ Տեղի բնակիչների համար գերեզմանը վաղուց ուխտագնացության կենտրոն է դարձել։ Մալարդի մոտակայքում գտնվող Մահմուդաբադ գյուղում կա ամրոց, որի շուրջը կա 4 մ բարձրությամբ պարիսպներով և 8 մ բարձրությամբ աշտարակներով ամրոց։

## Կլիմա
Կյոպպենի կլիմաների դասակարգման համակարգը Մալարդի կլիման դասակարգում է որպես ցուրտ կիսաանապատային (BSk):

## Ծանոթագրություններ

## Արտաքին հղումներ
* Մալարդ

Կատեգորիա:Թեհրանի նահանգ
Կատեգորիա:Իրան
Կատեգորիա:Իրանի քաղաքներ
Արտակ Առաքելյան

**Արտակ Գրիգորի Առաքելյան** (), հայ քաղաքական և պետական գործիչ, Հայաստանի Ազգային ժողովի նախկին պատգամավոր։

## Կենսագրություն
* 1973  թվականին ավարտել է Աբովյանի անվան Հայկական պետական մանկավարժական ինստիտուտը՝ դառնալով Հայոց լեզվի և գրականության ուսուցիչ։
* 1961-1979 թվականներին ՀԿՄ Երևանի թիվ 3 ուսարտձեռնարկությունում եղել է բանվոր, վարպետ, ավագ վարպետ, ղեկավար, բաժնի ղեկավար  ։
* 1979 - 1986 թվականներին՝ Էջմիածնի ՀԿՄ ձեռնարկության տնօրեն։
* 1980 - 1991 թվականին եղել է Երևանի կույրերի և տեսողության խնդիրներ ունեցող անձանց հատուկ դպրոցի հայոց լեզվի և գրականության ուսուցիչ։
* 1991 - 2003 թվականներին՝ N3 ՀԿՄ ձեռնարկության մամուլի բաժնի վարիչ, ավագ դիսպետչեր, փոխտնօրեն, մասնագիտացված աշխատող։ «Հաշմանդամների աջակցության հայկական միություն» և «Փոքր բիզնեսի հայկական միություն» հասարակական կազմակերպությունների նախագահ։
* 2003 թվականին մայիս 25-ին ՀՀ ԱԺ պատգամավոր է ընտրվել ՕԵԿ-ի համամասնական ցուցակով։ Սոցիալական, առողջապահության և շրջակա միջավայրի պահպանության հարցերի մշտական հանձնաժողովի անդամ։ ՕԵԿ անդամ։ Խորհրդարանի նախագահին կից հաշմանդամների խորհրդի քարտուղար։
* Մահացել է 2005 թվականի հուլիսի 20-ին։

## Ծանոթագրություններ

## Արտաքին հղումներ
* Կենսագրություն

Կատեգորիա:20-րդ դարի հայ քաղաքական գործիչներ
Կատեգորիա:ԽՍՀՄ քաղաքական գործիչներ
Կատեգորիա:Խորհրդահայեր
Կատեգորիա:ՀՀ ԱԺ 4-րդ գումարման պատգամավորներ
Կատեգորիա:ՀՊՄՀ շրջանավարտներ
Կատեգորիա:Հայ մանկավարժներ
Կատեգորիա:Հայ պետական գործիչներ
Կատեգորիա:ՕԵԿ անդամներ
Հրանտ Գրիգորյան (զինվորական)

**Հրանտ Մերուժանի Գրիգորյան** () , հայ զինվորական, քաղաքական գործիչ և գործարար։

Գեներալ Մանվել Գրիգորյանի եղբորորդին։

## Կենսագրություն
* 2000 թվականին ավարտել է Էջմիածնի «Գրիգոր Լուսավորիչ» համալսարանը։ Մասնագիտությամբ տնտեսագետ է։
* 1983 - 1985 թվականներին աշխատել է Արշալույս գյուղի կոլտնտեսությունում։
* 1985 - 1987  թվականներին ծառայել է Խորհրդային բանակում։
* 1989 - 1996 թվականներին եղել է երկրապահ, կամավորական ջոկատի վաշտի հրամանատարի տեղակալ, ծառայել է Հայաստանի զինված ուժերում ։
* 1995 թվականին ՝ վաշտի հրամանատար, Երկրապահ կամավորական միության Էջմիածնի տարածաշրջանային մասնաճյուղի նախագահ։
* 1996 - 1997 թվականներին ՝ Էջմիածնի հացաբուլկեղենի տնօրեն։
* 1999 - 2003 թվականներին ՝ Ազգային ժողովի պաշտպանության, ազգային անվտանգության և ներքին գործերի մշտական հանձնաժողովի անդամ։ «Միասնություն» խմբակցության, ապա «Հայաստան» պատգամավորական խմբի անդամ։
* 2003 թվականի մայիսի 25-ից Ազգային ժողովի պաշտպանության, ազգային անվտանգության և ներքին գործերի մշտական հանձնաժողովի անդամ։ ՀՀԿ խմբակցության անդամ։

## Պարգևներ
Պարգևատրվել է «Մայրական երախտագիտություն» (1995), «Մարտական խաչ» II աստիճանի շքանշանով (1996), «Մարշալ Բաղրամյան» (2001), «Անդրանիկ Օզանյան» (2003), «Վազգեն Սարգսյան» (2003) մեդալներով։

## Ծանոթագրություններ

## Արտաքին Հղումներ
* Կենսագրություն

Կատեգորիա:20-րդ դարի հայ քաղաքական գործիչներ
Կատեգորիա:21-րդ դարի հայ քաղաքական գործիչներ
Կատեգորիա:«Մարտական խաչ» 2-րդ աստիճանի շքանշանի ասպետներ
Կատեգորիա:ՀՀ Ազգային ժողովի պատգամավորներ
Կատեգորիա:ՀՀԿ անդամներ
Կատեգորիա:Հայ գործարարներ
Գագիկ Ավետյան

**Գագիկ Հովսեփի Ավետյան **(), հայ պետական և քաղաքական գործիչ, Հայաստանի Հանրապետության Ազգային ժողովի նախկին պատգամավոր։

## Կենսագրություն
Ծնվել է 1960 թ. նոյեմբերի 9-ին Երևանում։ 1990 թ. ավարտել է Տյումենի պետական համալսարանը։ Պատմաբան։
1980-1982 թվականներին ծառայել է խորհրդային բանակում։ 1979-1983 թվականներին աշխատել է Երևանի «Էլեկտրոն» գործարանում օպերատոր-ֆրեզերագործ։ 1983-1990 թվականներին եղել է Նիժնեվարտովսկի  շինարարական միավորումում հյուսն, ԼԿԵՄ կոմիտեի քարտուղար։ 1991-2003 թվականներին զբաղվել է անհատ ձեռներեցությամբ։ 2000-2003 թվականներին կուսակցական աշխատանք է կատարել «Օրինաց երկիր» կուսակցությունում։

## Քաղաքական գործունեություն
2003 թվականի մայիսի 25-ին ԱԺ պատգամավոր է ընտրվել ՕԵԿ համամասնական ընտրացուցակով։ ԱԺ սոցիալական, առողջապահության և բնության պահպանության հարցերի մշտական հանձնաժողովի անդամ։ ՕԵ խմբակցության անդամ։ ՕԵԿ անդամ։ 2007 թվականից Ավետյանը այլևս չի զբաղվում քաղաքականությամբ։

## Ծանոթագրություններ

Կատեգորիա:20-րդ դարի հայ քաղաքական գործիչներ
Կատեգորիա:21-րդ դարի հայ քաղաքական գործիչներ
Կատեգորիա:ՀՀ ԱԺ 4-րդ գումարման պատգամավորներ
Կատեգորիա:Հայ պետական գործիչներ
Կատեգորիա:Հայ պատմաբաններ
Լեռնիկ Ալեքսանյան

**Լեռնիկ Ռաֆիկի Ալեքսանյան** (), հայ ռազմական և քաղաքական գործիչ, Հայաստանի Հանրապետության Ազգային ժողովի 3-րդ, 4-րդ և 5-րդ գումարման պատգամավոր։

## Կենսագրություն
Ծնվել է 1952 թվականի հոկտեմբերի 16-ին Արարատ գյուղում։
1974 թվականին ավարտել է Երևանի Պոլիտեխնիկական ինստիտուտը, 1985 թ.` ԽՄԿԿ ԿԿ առընթեր Բաքվի կուսակցական բարձրագույն դպրոցը։ Ճարտարագետ-մեխանիկ։

1974-1975 թվականներին դասավանդել է Արարատի ինդուստրիալ-տեխնիկական տեխնիկումում։ 1975-1980 թթ. աշխատել է Արարատի գազի վարչությունում` որպես գլխավոր մեխանիկ։
2007-2008 թվականներին զբաղվել է գյուղատնտեսությամբ։

## Քաղաքական գործունեություն
1980-1983 թվականներին և 1985-1990 թվականներին ՀԿԿ Արարատի շրջկոմում կուսակցական տարբեր պաշտոններ է զբաղեցրել։ 1990-1993 թվականներին եղել է Արարատի շրջանի կապի հանգույցի պետ, 1993-1996 թվականներին Արարատի շրջխորհրդի գործկոմի նախագահի առաջին տեղակալ, 1996-1998 թվականներին Արարատի մարզպետարանի տրանսպորտի և ճանշինբաժնի վարիչ, 1998-1999 թվականներին Արարատի փոխմարզպետ։

1998-1999 թվականներին ԱԺ պատգամավոր (թիվ 111 ընտրատարածք)։ «Բարեփոխումներ» պատգամավորական խմբի անդամ։

1999-2003 թվականների նԱԺ պատգամավոր (թիվ 34 ընտրատարածք)։ ԱԺ պետական-իրավական հարցերի մշտական հանձնաժողովի անդամ։ «Միասնություն» խմբակցության անդամ։

2003-2007 թթ.` ԱԺ պատգամավոր (համամասնական ընտրակարգ, ՀՀԿ)։ ՀՀԿ խմբակցության անդամ։

2008-2012 թվականներին Ազգային ժողովի պատգամավոր (համամասնական ընտրակարգ, ՀՀԿ)։ Ազգային ժողովի ֆինանսավարկային և բյուջետային հարցերի մշտական հանձնաժողովի անդամ։ ՀՀԿ խմբակցության անդամ։ ՀՀԿ խորհրդի անդամ։

2014 թվականնԻ ապրիլի 18-ին Ազգային ժողովի պատգամավոր է ընտրվել համամասնական ընտրակարգով Հայաստանի Հանրապետական կուսակցությունից՝ փոխարինելով վարչապետ դարձած Հովիկ Աբրահամյանին։

2020 թվականին լքել է ՀՀԿ-ն։

## Ընտանիք
Ամուսնացած է, ունի երկու զավակ։

## Ծանոթագրություններ

## Արտաքին հղումներ
* Սեյրան Սարոյանի Ուկրաինայի առանձնատունն ու «մոռացված» շինությունները

Կատեգորիա:ՀՀ ԱԺ 4-րդ գումարման պատգամավորներ
Կատեգորիա:ՀՀ ԱԺ 5-րդ գումարման պատգամավորներ
Կատեգորիա:ՀՀ ԱԺ 6-րդ գումարման պատգամավորներ
Կատեգորիա:ՀՀԿ նախկին անդամներ
Կատեգորիա:Հայ ճարտարագետներ
Կատեգորիա:Հայ մեխանիկներ
Սուրբ Գրաալի կույսը (1857)

**«Սուրբ Գրաալի կույսը»** (), անգլիացի պրեռաֆայելիտ նկարիչ Դանթե Գաբրիել Ռոսսետտիի ջրաներկ նկարը՝ ստեղծված 1857 թվականին։ Գոյություն ունի համանուն յուղաներկ նկար, որը Ռոսսետտին ստեղծել է 1874 թվականին։ Ներկայումս նկարը գտնվում է Թեյթ բրիտանական պատկերասրահի հավաքածուում։

## Տեղեկություն նկարի մասին
Ջրաներկ նկարի սյուժեն վերցված է արթուրյան լեգենդների շարքից, մասնավորապես Թոմաս Մելորիի «Արթուրի մահը» պոեմից։ Սուրբ Գրաալի կույսի կրպարը, որ Մելորիի ստեղծագործության մեջ էպիզոդիկ է եղել, Ռոսսետտիի գեղանկարչության մեջ բազմիցս ստացել է իր բացահայտումը։ 1850-ական թվականներին և 1860-ական թվականների կեսերին Ռոսսետտին և մյուս պրեռաֆայելիտները հաճախ են անդրադարձել արթուրյան մոտիվներին։ «Արթուրի մահից» տեսարաններ Ռոսսետտին պատկերել՝ Օքսֆորդի միության սրահի ֆրեսկոներին։ 1856 թվականին Ուիլյամ Մորիսը Ռոսսետտիին պատվիրել է «Սուրբ Գրաալի կույսը» «Կապույտ պահարան» և «Յոթ աշտարակների մեղեդին» նկարների հետ։

Ի տարբերություն 1874 թվականի նկարի՝ ջրաներկում առկա է ոճի պարզություն և որոշակի պրիմիտիվիզմ, որոնք աշխատանքի գունային կատարման հետ նրան նմանեցնում են Միջնադարի վարպետների աշխատանքներին, իսկ հերոսուհու պատկերը նման է սրբապատկերների կերպարներին։ Աշխատանքն ունի պարզ կոմպոզիցիա և գույների պարզունակություն, որոնք բնութագրական են Ռոսսետտիի վաղ ջրաներկ նկարների համար, սակայն նրանում արդեն իսկ կան հեռացվածության և միստիցիզմի գծեր, որոնք բնորոշ են եղել նրա ավելի վաղ շրջանի կանացի դիմանկարներին։ Արվեստաբան Հենրի Մարիլյերը, համեմատելով երկու համանուն աշխատանքները, նախընտրությունը տվել է ավելի վաղ ջրաներկին, համարելով, որ 1874 թվականի աշխատանքը Ռոսսետտին «փչացրել է» ավելորդ արդիականացմամբ։

Ջրաներկ նկարում պատկերված են հաղորդության խորհրդանշանները։ Կույսը ձախ ձեռքում պահում է ոսկե գավաթ, որը լի է արյամբ, և հացի զամբյուղ, իսկ աջ ձեռքը բարձրացված է օրհնության շարժմամբ։ Աղջկա գլխին, որը լուսապսակով է, աղավնու տեսքով պատկերված է Սուրբ հոգին։ Ռոսսետտին հավանաբար ցանկացել է համադրել կույսի հոգու մաքրությունը Գվինևրա թագուհու մեղսավորության հետ, որի կերպարը ևս առկա է նրա աշխատանքներում։

Ենթադրվում է, որ Սուրբ Գրաալի կույսի կերպարի համար բնորդուհի է եղել Էլիզաբեթ Սիդալ, որը նախկինում այդ կերպարով արդեն իսկ կեցվածք էր ընդունել Ռոսսետտիի այլ աշխատանքների համար։

## Ծանոթագրություններ

Կատեգորիա:1857 նկարներ
Կատեգորիա:Դանթե Գաբրիել Ռոսսետտիի նկարներ
Կատեգորիա:Թեյթ բրիտանական պատկերասրահի նկարներ
Կատեգորիա:Կանանց դիմապատկերներ
Տրանկերաս

**Տրանկերաս** (), ոչ մեծ քաղաք Ուրուգվայի հյուսիսարևելյան մասում՝ Ռիվերա դեպարտամենտում։ Ընկած է դեպարտամենտի վարչական կենտրոնից՝ Ռիվերա քաղաքից 53, երկրի մայրաքաղաք Մոնտեվիդեոյից՝ 474 կիլոմետր հեռավորության վրա։

## Պատմություն
Քաղաքի ներկայիս տարածքում մարդիկ բնակություն են հաստատել 19-րդ դարի սկզբներից։ Փոքրիկ բնակավայրի զարգացմանը զարկ է տվել այստեղ երկաթուղային կայարանի շահագործման հանձնումը. կարճ ժամանակում ի հայտ են եկել հյուրանոցներ, առևտրի ու սպասարկման օբյեկտներ, արտադրական ոչ մեծ ձեռնարկություններ։ Բնակավայրը 1914 թվականի հուլիսի 22-ին ստացել է *Pueblo*-ի (գյուղի), 1963 թվականի հոկտեմբերի 15-ին՝ *Villa*-ի (փոքր քաղաքի), 1994 թվականի դեկտեմբերի 13-ին՝ *Ciudad*-ի (քաղաքի) կարգավիճակ։

## Բնակչություն
2011 թվականի մարդահամարի տվյալներով Տրանկերասում ապրում էր 7.235 մարդ։

**Աղբյուրը՝** *Instituto Nacional de Estadística de Uruguay*

## Ծանոթագրություններ

## Արտաքին հղումներ
*INE Տրանկերասի հատակագիծը
*Intendencia Departamental de Rivera / Tranqueras

Կատեգորիա:Ուրուգվայի բնակավայրեր
Կատեգորիա:Ուրուգվայի քաղաքներ
Ջեյք Անջելի

**Ջեյք Անջելի** (, իսկական անունը **Ջեյքոփ Էնթոնի Անջելի Չենսլի** (, ), ամերիկացի քաղաքական ակտիվիստ։ Հայտնի է դարձել ԱՄՆ կապիտոլիումի գրոհի ժամանակ։

## Կենսագրություն
Ջեյք Անջելին դերասան է եղել,  մասնագիտացած կայքերում  էջեր է ունեցել, բայց հայտնի չի եղել և ժողովրդականություն չի վայելել։

2018 միացել է ծայրահեղ աջ՝ QAnon շարժմանը։ Տարբեր ֆորումներում ստացել է «QAnon Shaman» կեղծանունը։ Դոնալդ Թրամփի կողմնակից է։ 2019 թվականից Արիզոնայում կայացող տարբեր միջոցառումների է մասնակցել շամանի կերպարով։ Որպես կանոն կրում է կոտոշավոր մորթե գլխարկ, դեմքին նկարված է ամերիկյան դրոշը։ Լրագրողներին բացատրել է, որ նման կերպարն օգտագործում է հասարակության ուշադրությունը գրավելու համար։

Լուրեր են տարածվել, որ Անջելին սատարում է ռասայական խտրականության դեմ պայքարին՝ Black Lives Matter շարժմանը։ Մասնավորապես, Թվիթերի օգտատերերից մեկը տեղադրել է լուսանկար, որում Անջելին մասնակցում է շարժման ցույցին։ Անջելին հաստատել է, որ գտնվել է BLM բողոքի ցույցում, բայց որպես շարժման հակառակորդ։

Անջելին Կապիտոլիումի շենքի գրոհողների առաջին շարքում է եղել՝  հասել Սենատի դահլիճում գտնվող ամբիոնին, որտեղից րոպեներ առաջ ելույթ են ունեցել փոխնախագահ  Մայք Փենսը և  Նենսի Փելոսին։ Ամբիոնը զբաղեցրած Անջելոյի լուսանկարը նրան, ճանաչելի մեմ է դարձրել։ Նա լուսանկարվել է ձեռքին նիզակ, որից կախված էր ամերիկյան դրոշը։

Հունվարի 9-ին Անջելին բերման էր ենթարկվել։ Նրան մեղադրանք է առաջադրվել խուլիգանության և Կապիտոլիումի տարածք բռնի մուտք գործելու համար։

## Ծանոթագրություններ

Կատեգորիա:1980-ականների ծնունդներ
Կատեգորիա:21-րդ դարի ամերիկացի տղամարդ գրողներ
Կատեգորիա:Ակտիվիստներ
Կատեգորիա:Ամերիկացի դերասաններ
Կատեգորիա:Ամերիկացի հասարակական գործիչներ
Կատեգորիա:Հնչյունավորողներ
Black Velvet

**«Black Velvet»** (հայ․՝ Սև թավիշ), երգ, որը ձայնագրվել է կանադացի երգչուհի Ալանա Մայլզի կողմից Alannah Myles ստուդիական դեբյուտային ալբոմի համար, որը թողարկվել է 1989 թվականին՝ որպես առաջին սինգլ։ «Black Velvet»-ը հասել է առաջին հորիզոնականին ԱՄՆ-ի, Նորվեգիայի, Շվեդիայի, Շվեյցարիայի և երկրորդ հորիզոնականին Մեծ Բրիտանիայի, Ավստրիայի, Բելգիայի, Գերմանիայի և Նոր Զելանդիայի հիթ շքերթներում։ Երգը արժանացել է «Գրեմմի» մրցանակի, մի քանի Juno Awards-ի և առաջադրվել է 1990 թվականի MTV Video Music Awards-ի մի քանի անվանակարգերում։

## Պատմություն
Երգը գրել են կանադացի երաժիշտներ Դևիդ Թիսոնն ու Քրիստոֆեր Ուարդը (նա աշխատել է այնպիսի երաժիշտների հետ, ինչպիսիք են Հիլարի Դաֆը, Դայանա Ռոսը, Backstreet Boys-ը, Վայնոնա Ջադը, Էնն Մյուրեյը և Մերիդիթ Բրուքսը)։ 1990 թվականի մարտին «Black Velvet»-ը երկրորդ տեղն է զբաղեցրել բրիտանական UK Singles Chart-ում։ 1989 թվականի դեկտեմբերին սինգլն իր նորամուտն է նշել ամերիկյան հիթ-շքերթում 86-րդ հորիզոնականում և ավելի ուշ հասել է Billboard Hot 100-ի 1-ին հորիզոնականին՝ այդ մուլտիֆորմատ հիթ-շքերթում գտնվելով 25 շաբաթ, այդ թվում՝ երկու շաբաթ առաջին տեղում։ «Black Velvet» գլխավորել է նաև ամերիկյան US  Album Rock Tracks (Billboard) ռոք-հիթ-շքերթը և եղել յոթերորդը Billboard Adult Contemporary-ում 1990 թվականին։ «Black Velvet»  տեսահոլովակը առաջադրվել է MTV Video Music Awards մրցանակի «Դեբյուտանտի լավագույն տեսահոլովակ» անվանակարգում 1990 թվականի  և արժանացել Գրեմմի մրցանակի կանացի լավագույն վոկալ ռոք-կատարում անվանակարգում։

## Անվանում
**«**Black velvet**»** երգի վերնագիրում առկա են բազմաթիվ հղումներ Էլվիս Փրեսլիին․ Velvet Elvis կոչվում է Էլվիսի բարձրախոսով կանոնիկ նկարը թավշե կամ այլ մուգ ֆոնի վրա, Էլվիսի նուրբ բարիտոնը համեմատվում է սև թավշի հետ, **«**Black Velvet**»**  կոչվում է մազերի ներկը, որն Էլվիս Փրեսլին  օգտագործել է իր մազերին առանձնահատուկ սև փայլ հաղորդելու համար։

«Black Velvet» նաև կանադական վիսկիի անվանում է։ Հիշատակվում է  «Black Velvet, if you please» տողում։

## Անվանակարգեր ու մրցանակներ

## Երգացանկ

; CD maxi
# "Black Velvet" – 4:40
# "If You Want To" – 4:11
# "Who Loves You" – 3:36

; 7" single
# "Black Velvet" – 4:02
# "If You Want To" – 4:11

; 12" maxi
# "Black Velvet" – 4:40
# "If You Want To" – 4:11
# "Who Loves You" – 3:36

## Հիթ-շքերթներ  և վաճառք

### Շաբաթական հիթ-շքերթներ

### Տարեկան հիթ-շքերթներ

### Բոլոր ժամանակների հիթ-շքերթներ

### Հավաստագրումներ

## Ծանոթագրություններ

## Արտաքին հղումներ
* 

Կատեգորիա:1989 երգեր
Կատեգորիա:Billboard Hot 100 գլխավորած սինգլներ
Կատեգորիա:Երգեր այբբենական կարգով
Կատեգորիա:Ռոք երգեր
Bette Davis Eyes

«**Bette Davis Eyes**» («Աչքերը Բեթ Դեյվիսի նման»), երգ, որը գրել են Դոննա Վայսն ու ամերիացի երգչուհի Ջեքի Դեշաննոնը։

Ջեքի Դեշանոնն էլ եղել է երգի օրիգինալ կատարողը։ Նա թողարկել է այդ երգի առաջին տարբերակը 1974 թվականին *New Arrangement* ալբոմում։

Երգը հայտնի է դարձել ամերիկացի երգչուհի Քիմ Քարնսի կատարմամբ։ Նրա տարբերակը թողարկվել է որպես սինգլ 1981 թվականին, ունի ժամանակակից սինթեզատորային հնչողություն։ Քիմ Քարնսի տարբերակը բարձրացել է ամերիկյան «Բիլբորդ» ամսագրի «լավագույն հարյուրյակի» 1-ին հորիզոնական։ Ընդհանուր առմամբ այն 9 շաբաթ անցկացրել է 1-ին տեղում։ Այն նաև գլխավորել է «Բիլբորդի» ամփոփիչ հիթ-շքերթը 1981 թվականին, այսինքն՝ դարձել է այդ տարվա ամենահանրաճանաչ երգը։ Հաջորդ՝ 1982 թվականի գարնանը անցկացված «Գրեմմի» մրցանակաբաշխության արարողության ժամանակ երգը հաղթել է միանգամից երկու ամենահեղինակավոր երգային անվանակարգերում՝ «Տարվա ձայնագրություն» և «Տարվա երգ»։

## Պատմություն
Առաջին կատարողը, որը ձայնագրել է այդ երգը, եղել է նրա հեղինակը՝ ամերիկացի երգչուհի Ջեքի Դեշաննոնը, որն այն ներառել է 1974 թվականի իր *New Arrangement* ալբոմում։

Ջեքի Դեշաննոնի օրիգինալ տարբերակում երգը գործիքավորվել է «թեթև R&B» ոճով, ներառում է ապտեմպովային դաշնամուրային զգալի պարտիա, ինչպես նաև սլայդ-կիթառ և փողային գործիքներ։

### Քիմ Քարնսի տարբերակ
1981 թվականին որպես սինգլ իր տարբերակն է թողարկել ամերիկացի երգչուհի Քիմ Քարնսը։

Ինչպես պատմում է պրոդյուսեր Վալ Գարեյը, սյդ երգի դեմոտարբերակը Քիմ Քարնսի կատարմամբ հնչում էր որպես երգ Լեոն Ռասելի կատարմամբ, և ներառում էր լեհական ժանրի դաշնամուրային պարտիա կարծես այն հաստատություններից, որտեղ մատուցվում է տակառի գարեջուր։ Այդ հանրահայտ կիթառային ռիֆը, որը որոշել է Քիմ Քարնսի ապագա տարբերակի հնչողությունը, հորինել է ստեղնահար Բիլ Քուոմոն։ Սինթեզատորը, որը նա օգտագործել է, եղել է *Sequential Circuits Prophet-5*: Վերջնական տարբերակը ձայնագրվել է Քիմ Քարնսի և երաժիշտների կողմից ստուդիայում առաջին փորձից։

## Երգացանկ

* **7" սինգլ**
# «Bette Davis Eyes» — 3:45
# «Miss You Tonite» — 5:11

* **12" սինգլ (ԱՄՆ)**
# «Bette Davis Eyes» — 3:45
# «Miss You Tonite» — 5:11

## Հիթ-շքերթներ և հավաստագրումներ

### Շաբաթական հիթ-շքերթներ

### Տարեկան հիթ-շքերթներ

### Բոլոր ժամանակների հիթ-շքերթներ

### Հավաստագրումներ

## Ծանոթագրություններ

Կատեգորիա:1974 սինգլներ
Կատեգորիա:1975 երգեր
Կատեգորիա:Billboard Hot 100 գլխավորած սինգլներ
Կատեգորիա:Ամերիկյան երգեր
Կատեգորիա:Գրեմմի մրցանակակիր երգեր
Կատեգորիա:Գրեմմի մրցանակակիր ձայնագրություններ
Կատեգորիա:Երգեր այբբենական կարգով
Կատեգորիա:Ռոք երգեր
Կատեգորիա:Փոփ երգեր
I Finally Found Someone

**«I Finally Found Someone»** (), երգ, որը ձայնագրել են ամերիկացի երգչուհի Բարբրա Ստրեյզանդը և կանադացի երգիչ Բրայան Ադամսը 1996 թվականին «Հայելին երկու դեմք ունի» ֆիլմի համար։ Երգը գրել է ինքը՝ Ստրեյզանդ, երաժշտությունը գրել է Մարվին Հեմլիշը, որպես պրոդյուսեր հանդես է եկել Դևիդ Ֆոսթերը, որ նախաձեռնել է այն, որ երգչուհին երգ ձայնագրի Ադամսի հետ զուգերգով։

Երգը հասել է Billboard Hot 100 հիթ-շքերթի ութերորդ հորիզոնականին և երկրորդ հորիզոնականին Adult Contemporary հիթ-շքերթում։ Ստրեյզանդի համար սա 1981 թվականից ի վեր առաջին հաջող սինգլն էր, որը հայտնվել է թոփ-10-ում, ինչպես նաև ստացել է ոսկե հավաստագիր։ Այլ երկրներում երգը նույնպես հաջողություն է ունեցել. այն հասել է առաջին հորիզոնականին Իռլանդիայում, երկրորդին՝ Ավստրալիայում և վեցերորդ հորիզոնականին՝ Նոր Զելանդիայում։ Ադամսի հայրենի Կանադայում երգը հասել է 18-րդ հորիզոնականին։

Պաշտոնական տեսահոլովակը ներառում է հատվածներ ֆիլմից, ինչպես նաև կադրեր ֆիլմի նկարահանումներից։

Երգը ներկայացվել է «Օսկար» մրցանակի «Լավագույն երգ ֆիլմի համար» անվանակարգում։ «Օսկարի» 69-րդ արարողության ժամանակ Ստրեյզանդը պետք է հանդես գար այդ երգով, սակայն հրաժարվել է։ Շատերը նրա հրաժարվելը կապել են այն բանի հետ, որ ակադեմիայի անդամները չեն առաջադրել նրա «Հայելին երկու դեմք ունի» ֆիլմը՝ որպես լավագույն ֆիլմ։ Արդյունքում ռեժիսորները դիմել են Նատալի Քոուլին՝ ելույթ ունենալու խնդրանքով, սակայն վերջինս լրջորեն հիվանդացել է շոուի առաջ, և այդ ժամանակ առաջարկել են Սելին Դիոնը (նա նախապատստել է ելույթ «Because You Loved Me» երգով)։ Այդ ժամանակ Ստրեյզանդը մտափոխվել է, բայց պարզվել է, որ նրա փոխարեն արդեն երգելու է Դիոնը։ Այնուամենայնիվ, Բարբրան ներկա է եղել արարողությանը և հաջողություն մաղթել Սելին Դիոնին, սակայն նրա ելույթի ժամանակ հեռացել է դահլիճից։ Դիոնը կատարել էր հենց «I Finally Found Someone» երգը։ Շատ լրատվամիջոցներ անմիջապես սկանդալ են հարուցել երկու պատերազմող երգիչների մասին, սակայն Բարբրան արագ կանխել է ցանկացած սպեկուլյացիա և անձամբ ծանոթանալով Սելին Դիոնի հետ՝ առաջարկել է նրան զուգերգ կատարել։ Նրանց համագործակցությունը վերածվել է «Tell Him» սինգլի։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

### Հավաստագրումներ

## Ծանոթագրություններ

Կատեգորիա:Բրայան Ադամսի երգեր
Կատեգորիա:Զուգերգեր
Կատեգորիա:Ամերիկյան երգեր
Կատեգորիա:Երգեր այբբենական կարգով
Կատեգորիա:1997 սինգլներ
Կատեգորիա:Irish Singles Chart գլխավորած սինգլներ
Holiday (երգ, Liitle Mix)

**«Holiday»** (), բրիտանական *[[Little Mix]]* խմբի սինգլը, որը թողարկվել է որպես երկրորդ սինգլ իրենց «Confetti» վեցերորդ ստուդիական ալբոմից։ Այն հասել է 15-րդ հորիզոնականին UK Singles Chart-ում, 3-րդը՝ Scottish Singles Chart-ում և հայտնվել է թոփ-20-ում Բելգիայում, Հունգարիայում, Իռլանդիայում, Շվեյցարիայում և Նիդեռլանդներում։ Ավելի ուշ սինգլն ստացել է արծաթե հավաստագիր BPI-ի կողմից՝ ունենալով 200 000 օրինակի վաճառք։

## Գովազդ
Խումբը սոցիալական ցանցերում հայտարարել է սինգլի մասին, որը հրապարակվել է 2020 թվականի հուլիսի 16-ին։ Երգի կարճ տեսահոլովակը թողարկվել է TikTok հավելվածում։ Պաշտոնական տեսահոլովակը թողարկվել է խմբի YouTube-ալիքում։ Օգոստոսի 7-ին և օգոստոսի 14-ին բրիտանացի երգիչ և երգերի հեղինակ MNEK-ը և կանադացի դիջեյ Ֆրենկ Ուոքերը թողարկել են երգի իրենց ռեմիքսները։ Օգոստոսի 31-ին խումբը թողարկել է երգի ակուստիկ տարբերակը։

## Տեսահոլովակ
2020 թվականի օգոստոսի 26-ին խումբը թողարկել է «Holiday» երգի երաժշտական տեսահոլովակի թիզերը։ Տեսահոլովակը թողարկվել է օգոստոսի 28-ին։ Տեսահոլովակում խումբը ներկայանում է ծովափին պառկած ջրահարսների կերպարով։ Պերի Էդվարդսը COVID-19 համաճարակի ժամանակ նկարահանումները նկարագրել է որպես «շատ տարօրինակ փորձ»՝ հայտարարելով․

## Կենդանի կատարումներ
2020 թվականի օգոստոսի 21-ին Little Mix-ը կատարել է «Holiday» երգը իր «Little Mix Uncancelled» համերգին։ Նրանք նաև կատարել են երգը BBC Radio 1 Live Lounge-ի ուղիղ եթերում 2020 թվականի սեպտեմբերի 15-ին։ Խումբը կատարել է երգը նաև  «Little Mix The Search» տաղանդների մրցույթի կիսաեզրափակչում 2020 թվականի նոյեմբերի 6-ին «Touch» սինգլի հետ։

## Հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:2020 երգեր
Կատեգորիա:Երգեր այբբենական կարգով
Կատեգորիա:Փոփ երգեր
Ուղղահայաց ֆերմա

[230px|մինի|[Հիդրոպոնիկա|Հիդրոպոնիկ ֆերմա Ֆինլանդիայում]]
220px|մինի|Ուղղահայաց ֆերմայի երկնաքերի եռաչափ օրինակ

**Ուղղահայաց ֆերմա**, ուղղահայաց դասավորված շարքերով, առանց արևի լույսի, հողի և քիմիական նյութերի օգտագործման մշակաբույսերի աճեցման ավտոմատացված կամ կիսաավտոմատ գյուղատնտեսական գործելակերպ։ Սովորաբար իր մեջ է ներառում վերահսկելի գյուղատնտեսական միջավայրի ստեղծումը, որի նպատակն է օպտիմալացնել մշակաբույսերի աճեցումը և անհող գյուղատնտեսական գործելակերպերը, ինչպիսիք են հիդրոպոնիկան, ակվապոնիկան և աերոպոնիկան։ Ուղղահայաց գյուղատնտեսության կազմերպումը հաճախ կատարվում է շինություններում, բեռնափոխադրման կոնտեյներներում, թունելներում, լքված հանքահորերում, և այլն։ 2020 թվականի դրություն, գործող ուղղահայաց գյուղատնտեսության ցանքատարածությունները ողջ աշխարհում կազմում են 30 հա.:

Ուղղահայաց ֆերմաների ժամանակակից հայեցակարգը մշակվել է 1999 թվականին, Կոլումբիայի համալսարանի հանրային և շրջակա միջավայրի առողջության բաժնի պրոֆեսոր Դիքսոն Դեսպոմյերի կողմից, ով իր ուսանողների հետ զարգացրեց մինչև 50 000 մարդ կերակրելու հնարավորություն ունեցող ուղղահայաց ֆերմաներով զինված երկնաքերի նախագիծը։ Չնայած մինչ օրս տվյալ նախագիծը կյանքի չի կոչվել, այնուամենայնիվ, ենթադրվում է, որ հենց դրա շնորհիվ է ուղղահայաց ֆերմաների գաղափարը լայն ճանաչման արժանացել ողջ աշխարհում։

Ուղղահայաց ֆերմաներում ներկայումս օգտագործվող առավել նորարարական մոտեցումներից է համարվում LED լուսավորության կիրառումը, որը փոխարինում է արևի լույսին և միաժամանակ 10 անգամ ավելացնում մշակաբույսերի բերքատվությունը։

Ուղղահայաց գյուղատնտեսության կազմակերպման խոշորագույն առավելությունը կայանում է առավել փոքր տարածք զբաղեցնու և բարձր միավոր բերքատվություն ունենալու մեջ։ Մեկ այլ առավելություն է համարվում միաժամանակ մի քանի տեսակի մշակաբույսերի աճեցումը մեկ միջավայրում։ Բացի այդ փակ տարածքու գտնվելու շնորհիվ, մշակաբույսերը չեն ենթարկվում եղանակային փոփոխության կամայականությունների։ Սահամնափակ տարածք զբղեցնելու շնորհիվ, ուղղահայաց ֆերմաները նաև նպաստում է տեղի բուսական և կենդանական աշխարհի հետագա պահպանմանը։

## Ծանոթագրություններ

Կատեգորիա:Գյուղատնտեսություն
Կատեգորիա:Կայուն գյուղատնտեսություն
Ազատագրված հիսուն երանգները

**«Ազատագրված հիսուն երանգները»** (), Է. Լ. Ջեյմսի «Մոխրագույնի հիսուն երանգներ» եռապատման երրորդ և վերջին մասը, որը պատմում է Քրիստիան և Անասթեյշա Գրեյների ընտանեկան կյանքի մասին։

Վեպը ներառված է 2012 թվականի լավագույն բեսթսելլերների ցանկում՝ ըստ *Publishers Weekly*-ի։

2018 թվականի դեկտեմբերի 22-ին *The Hollywood Reporter* ամսագրի փորձագետները ֆիլմը համարել են 2018 թվականի վատագույն ֆիլմերից երրորդը։

## Սյուժե
Գրքի իրադարձություններն սկսվում են Անաստեյշայի և Քրիստիանի հարսանիքից, որից հետո նրանք մեկնում են հարսանեկան ճանապարհորդության։ Նրանց երթուղին անցնում է Լոնդոնով, Փարիզով, իսկ մեղրամիսի վերջնական կետը դառնում է Ֆրանսիայի հարավը։ Ի դժբախտություն նորապսակների՝ նրանց ճամփորդությունը պետք է ընդհատվի «Grey Enterprises»-ի հետ կապված միջադեպի պատճառով։ Անասթեյշան և Քրիստիանը վերադառնում են Սիեթլ։

Ճանապարհորդությունից հետո առաջին աշխատանքային օրը Անան իմանում է, որ իր բացակայության ընթացքում *SIP*-ի (*Seattle Independent Press*) ղեկավարությունը որոշում է կայացրել նրան նշանակել գլխավոր խմբագիր։ Քրիստիանը Անային որպես հարսանեկան նվեր մատուցում է ամառանոց, որը նրան դուր էր եկել զբոսանավով ճամփորդելիս։

Սակայն շուտով ամուսինների վրա ամպեր են կուտակվում. նորաթուխ տիկին Գրեյի կյանքը վտանգված է, քանի որ հայտնվում են նրանց անցյալի թշնամիները, որը պատրաստվում է վրեժխնդիր լինել՝ օգտագործելով իր «հարուստ» երևակայությունը։

## Էկրանավորում
Երրորդ ֆիլմի նկարահանումներն անցկացվել են երկրորդ ֆիլմի նկարահանումներին զուգահեռ։ Նկարահանվել է Վանկուվերում (Կանադա), Փարիզում և Նիսում, պանորամային նկարահանումներն անցկացվել են Սիեթլում (Վաշինգտոն նահանգ) և Ասպենում (Կոլորադո նահանգ)։

Համաշխարհային պրեմիերան կայացել է 2018 թվականի փետրվարի 6-ին։

## Տես նաև
* ԲԴՍՄ
* Մոխրագույնի հիսուն երանգները
* Ավելի մուգ հիսուն երանգները

## Ծանոթագրություններ

## Արտաքին հղումներ
* Հեղինակի պաշտոնական կայք

Կատեգորիա:2012 վեպեր
Կատեգորիա:Անգլերեն վեպեր
Կատեգորիա:Բրիտանական վեպեր
Կատեգորիա:Էկրանավորված բրիտանական վեպեր
Կատեգորիա:Էրոտիկ վեպեր
Կատեգորիա:Վեպեր սիրո մասին
Դարեն Լինն Բոուսման

**Դարեն Լինն Բոուսման** (), ամերիկացի կինոռեժիսոր, սցենարիստ և պրոդյուսեր։

## Կենսագրություն
Դարեն Լինն Բոուսմանը ծնվել է 1979 թվականի հունվարի 11-ին Կանզասում։ Նրա ծնողներն էին Նենսին և Լինն Բոուսմանը։

2008 թվականի հոկտեմբերի 4-ին նշանվել է Լորա Բոուսմանի հետ, իսկ 2010 թվականի հունվարի 2-ին նրանք ամուսնացել են։ Առավել հայտնի է որպես «Սղոց 2», «Սղոց 3», «Սղոց 4», «Սղոց․ Պարույր» ֆիլմերի ռեժիսոր։

## Ֆիլմագրություն
* 2000 - «Թիթեռի երազանքները» (ռեժիսոր, սցենարիստ)
* 2001 - «Նույնականության կորուստ» (ռեժիսոր, սցենարիստ)
* 2005 - «Սղոց 2» (ռեժիսոր, սցենարիստ)
* 2006 - «Սղոց 3» (ռեժիսոր)
* 2006 - «Ռիպո․ Գենետիկական օպերա (կարճամետրաժ ֆիլմ)» (ռեժիսոր)
* 2007 - «Սղոց 4» (ռեժիսոր)
* 2008 - «Ռիպո․ Գենետիկական օպերա» (ռեժիսոր, պրոդյուսեր)
* 2008 - «Վախն ինչպես կա» (ռեժիսոր)
* 2010 - «Մայրության օր» (ռեժիսոր)
* 2011 - «11-11-11» (ռեժիսոր, սցենարիստ)
* 2011 - «90» (ռեժիսոր)
* 2012 - «Սատանայական պարահանդես» (ռեժիսոր, պրոդյուսեր)
* 2012 - «Հոպոպներ» (ռեժիսոր, պրոդյուսեր)
* 2013 - «Էմիլի Օտեմ․ Պայքարիր, ինչպես աղջիկը» (ռեժիսոր, սցենարիստ)
* 2014 - «Սատանայական պարահանդես 2» (ռեժիսոր)
* 2014 - «Անգելուս» (ռեժիսոր, սցենարիստ)
* 2014 - «Սրբապղծություն» (ռեժիսոր)
* 2015 - «Հրեշների քաղաք» (ռեժիսոր)
* 2016 - «Աբատուար․ Վախի լաբիրինթոս» (ռեժիսոր)
* 2018 - «Սուրբ Ագատա» (ռեժիսոր)
* 2020 - «Սղոց․ Պարույր» (ռեժիսոր)
* 2020 - «Սպանիր ինձ» (ռեժիսոր)

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Ամերիկացի գրողներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կինոսցենարիստներ
Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Ավստրալիական պլատֆորմ

**Ավստրալիական պլատֆորմ** (երկրաբանական), մինչքեմբրյան պլատֆորմ, որն ընդգրկում է Ավստրալիա մայր ցամաքի արևմտյան ու կենտրոնական և Նոր Գվինեայի հարավային մասերը։

Կատեգորիա:Տեկտոնիկա
Կատեգորիա:Ավստրալիայի երկրաբանություն
Դասական գրականություն

**Դասական գրականությունը** որոշակի դարաշրջանի համար օրինակելի համարվող ստեղծագործությունների խումբ է։

## Ընդհանուր տեղեկություն
[մինի|200x200փքս|[Հոմերոս (մ.թ.ա. 9-րդ դար - մ.թ.ա. 8-րդ դար)]]
Գրականության մեջ դասականության հայեցակարգը ձևավորվել է Անտիկ աշխարհի վերջին երեք դարերում. այն նշանակել է գրողների որոշակի կատեգորիա, որոնք որոշ, երբեմն անհասկանալի չափանիշներից ելնելով (հնագույն լինելու ուժով կամ լուսավորյալ մարդկանց աչքում հեղինակության պատճառով) արժանացել են բառի ընկալման և գիտելիք ստանալու հետ կապված ամեն ինչում օրինակ և ուսուցիչ ծառայելու պատվին։ Առաջին դասական հեղինակը համարվում է Հոմերոսը (մ.թ.ա. 9-րդ դար - մ.թ.ա. 8-րդ դար)։ «Ոդիսականն» ու «Իլիականը» Հունաստանի զարգացման դասական շրջանում (Մ.թ.ա. 5-րդ դարում) համարվել են անգերազանցելի դրամատիկական գագաթնակետ («դրամա» հասկացությունը հին հույների համար գրեթե նույնական էր ընդհանուր առմամբ գրականություն գաղափարին)։

5-8-րդ դարերում ձևավորվել է *հեղինակների* (*auctores,* բառացի՝ «երաշխավորներ, հանձնարարողներ») կանոնական ցուցակ, որոնք *հեղինակություն (auctoritas)* էին համարվում՝ ուսումնական գործընթացում փոխանցվող տեքստերի նորմերն ու տեսությունները որոշելու հարցում։ Այս կանոնական ցուցակը բացարձակապես անփոփոխ չի եղել. սակայն տարբեր դպրոցներում նվազագույնս է փոփոխվել և միջուկը մնացել է հաստատուն։ XIV դարին մոտ, ցանկը ընդլայնվելու միտում է նկատվել։ Օգոստոսյան դարաշրջանի բանաստեղծների և արձակագիրների հետ միասին այս ցուցակներում կան հետագա դարաշրջանի գրողներ, ինչպես նաև 4-րդ, 5-րդ, երբեմն 6-րդ և 8-րդ դարերի հեթանոսության և քրիստոնեության ներկայացուցիչներ։ Այս բոլոր « հեղինակները » ծառայել են կարծես անանձնական սեփականություն, դրանք անընդհատ մեջբերվել են, նրանց ընդօրինակել են, դարձրել են ասույթներ, կիրառվել են որպես գլոսսաներ:

## Հայեցակարգ
Դասական գրականություն հասկացության ժամանակակից իմաստը արմատավորված է Վերածննդի դարաշրջանում, երբ եվրոպական մշակույթի աշխարհիկացման գործընթացում գրողներն իրենց ուշադրությունը սևեռել են հին հեղինակների վրա։ Դրա արդյունքը գրականության մեջ դասականության դարաշրջանն էր, որի ընթացքում գրողները ընդօրինակել են հույն դրամատուրգներին, հատկապես՝ Էսքիլեսին, Սոֆոկլեսին և Եվրիպիդեսին։ Դասական դրամայի կանոնը նկարագրված է Նիկոլա Բուալոյի «Քերթողական արվեստ» աշխատության մեջ։ Այդ ժամանակից ի վեր «դասական գրականություն» արտահայտությունը նեղ իմաստով նշանակում է ամբողջ հին գրականություն։ Բառի լայն իմաստով «դասական» հասկացությունը սկսել է օգտագործվել ցանկացած ժանրի համար կանոն ստեղծող ցանկացած ստեղծագործության նկատմամբ։ Այսպես է առաջացել ռոմանտիզմի դասականը (Բայրոն), մոդեռնիզմի դասականը (Պրուստ, Ջոյս), մասսայական վեպի դասականը (Դյուման) և այլն։

## Տես նաև
* Գրական պատմություն

## Նշումներ

## Ծանոթագրություններ

Կատեգորիա:Անտիկ գրականություն
Կատեգորիա:Գրական տերմինաբանություն
Կատեգորիա:Գրականություն
Կատեգորիա:Գրքեր
Բունիաթ Սեբաստացի

**Բունիաթ Սեբաստացի** (), XVII դարի հայ բժիշկ։

Ծնվել է Սեբաստիայում։ Հիմնականում ապրել ու ստեղծագործել է Սամսուն քաղաքում։ 1626 թվականին  Մարզվանում խմբագրել է Ամիրդովլաթ Ամասիացու «Օգուտ բժշկության» աշխատությունը՝ կատարելով արժեքավոր լրացումներ։ Օգտվելով հայ և արաբ բժիշկների գործերից (Մխիթար Հերացի, Ամիրդովլաթ Ամասիացի, Գրիգորիս Բժշկապետ)՝ 1630 թվականին Սամսուն քաղաքում գրել է «Գիրք բժշկութեան տոմարի» աշխատությունը՝ բաղկացած 50 գլխից։ Գրքում նկարագրել է ստամոքսի, աղիքների, լյարդի, երիկամների, սեռական օրգանների, աչքի, ականջի, քթի հիվանդությունների, թուլամտության, լուծանքի և թերլուծանքի, ջերմերի, ուռուցքների ախտանշանագիտությունը, բուժման եղանակները, հիվանդի խնամքն ու սննդակարգը։ Մի քանի գլուխներ նվիրված են դեղամիջոցներին և նրանց բաղադրությանը։ XIX գլխում զիպահ (կոկորդի լորձաթաղանթի խոցոտումով և այտուցով ընթացող հիվանդություն) կոչվող հիվանդության սուր տեսակի դեպքում առաջարկել է վիրաբուժական փոքր միջամտություն։

Գտնում էր, որ սովորելու համար չկա ավելի լավ առարկա քան գիտությունը, քանի որ բժշկի աշխատանքը կապված է Աստծո «մեծագույն ստեղծագործության»` մարդու, առողջության հետ

## Ձեռագրեր
Բունիաթ Սեբաստացու աշխատությունը պահպանվել է ձեռագիր չորս ընդօրինակություններով՝ 
# Երևանի Մեսրոպ Մաշտոցի անվան Մատենադարանում (ձեռ․ N 1023)
# Վրաստանի ԳԱ ձեռագրերի ինստիտում (ձեռ․ N 52)
# Վենետիկի Մխիթարյան միաբանության մատենադարանում (ձեռ․ N 1285) 
# Վիեննայի Մխիթարյան միաբանության մատենադարանում (ձեռ․ N 830)։

## Գրականություն
* Оганесян Л․ А․, История медицины в Армении, т․ 3, Е․, 1946, с․ 117–23․
* 

## Ծանոթագրություններ

Կատեգորիա:Միջնադարյան հայ բժիշկներ
Կատեգորիա:Հայ գիտնականներ
Ունիթորներ և հակաունիթորներ

**Ունիթորներ և հակաունիթորներ**, սուր պայքար տարբեր խմբավորումների միջև։ Այն
խմբավորումը, որը կողմնակից էր հայկական եկեղեցին կաթոլիկականին միացնելուն
և եվրոպական ուժերի հետ դաշինք կնքելուն, կոչվեց ունիթորական հոսանք, իսկ
մյուսը, որը դեմ էր դրան, կոչվեց հակաունիթորական հոսանք։

## Ունիթորներ
Ունիթորները կողմնակից էին հայկական եկեղեցին կաթոլիկական եկեղեցուն միավորելուն։
Ունիթորականներին հարում էին առևտրականներ, արհեստավորների մի մասը,
Կիլիկիայում բնակություն հաստատած լատինական տարրերը, առանձին
բարձրաստիճան հոգևորականներ և արքունիքը։
Ունիթորական հոսանքին հարողները շահագրգռված էին արդյունագործության և առևտրական հարաբերությունների զարգացմամբ թե՛ երկրի ներսում և թե՛ եվրոպական երկրների հետ։ Այս իմաստով նրանց պայքարն ուներ առաջադիմական կողմեր։ Սակայն նրանք իրենց վարած քաղաքականությամբ ստեղծում էին խիստ վտանգավոր իրադրություն հայկական պետականության համար՝ նրա դեմ հանելով շրջապատի պետություններին։ Այս տեսակետից նրանց վարած քաղաքականությունն ու պայքարը  խիստ կործանարար էր հայկական թագավորության համար և անընդունելի։

## Հակաունիթորներ
Հակաունիթորները դեմ էին հայկական եկեղեցին կաթոլիկականին միավորելուն։
Հակաունիթորական հոսանքին կողմնակից էր հոգևորականությունը (հատկապես
ստորին դասը), խոշոր ֆեոդալները և այլ խավեր։

## Պայքարի հետևանքներ
Ունիթորների և հակաունիթորների պայքարը, որ տևեց երկար տարիներ, ծանր կացության մեջ դրեց երկիրը՝ ջլատելով նրա միասնությունը, թուլացնելով նրա ռազմունակությունը և անպաշտպան դարձնելով նրան օտար նվաճողների հանդեպ։

## Ծանոթագրություններ

Կատեգորիա:Դավանաբանական վեճեր
Կատեգորիա:Կաթոլիկություն
Կատեգորիա:Արևելյան ուղղափառ եկեղեցի
Mac OS

**Mac OS** (), Apple ընկերության արտադրության գույքային օպերացիոն համակարգերի ընտանիք։ Մշակվել է Macintosh անհատական համակարգիչների շարքի համար։ Ժամանակակից օպերացիոն համակարգերում գրաֆիկական ինտերֆեյսի մասսայականացումը հաճախ համարվում է Mac OS-ի վաստակը։ Այն առաջին անգամ ներկայացվել է 1984 թվականին Macintosh 128K անհատական համակարգչի հետ միասին։

## Պատմություն
Apple-ը ցանկանում էր, որ Macintosh-ը ներկայանա որպես «համակարգիչ բոլորի համար»։ «Mac OS» տերմինն իրականում գոյություն չի ունեցել այնքան ժամանակ, մինչև այն պաշտոնապես չի օգտագործվել 1990 թվականների կեսերին։ Այդ ժամանակից ի վեր տերմինը կիրառվում է Մակինտոշ օպերացիոն համակարգերի բոլոր տարբերակների համար՝ որպես այլ օպերացիոն համակարգերի համատեքստում դրանք առանձնացնելու հարմար միջոց։

Mac OS-ի վաղ տարբերակները համատեղելի էին միայն Motorola 68k մշակիչի վրա հիմնված Mac համակարգիչների հետ։ Հետագա տարբերակները համատեղելի էին PowerPC (PPC) կառուցվածքի հետ։

2012 թվականին օպերացիոն համակարգն անվանափոխվել է OS X, իսկ 2016 թվականին՝ macOS:

## Mac OS-ի վաղ տարբերակների ժամանակագրություն
Ստորև ներկայացված է System շարքի վաղ տարբերակների թողարկման ժամանակագրական ցուցակը։ Մինչև Mac OS 8 օպերացիոն համակարգերի թողարկումն այս ընտանիքը կոչվում էր «System *հերթական համար*»։

System 1-Mac OS 9-ի տարբերակները համարվում են դասական, որոնց թողարկումն ու աջակցությունը իրականացվել են 1984-2001 թվականներին։ 2000 թվականին թողարկվեց այդ պահին նոր և այսօրվա դրությամբ արդիական Mac OS X-ը՝ իր համարակալման առանձին համակարգով։

## Տես նաև
* macOS
* iOS

## Ծանոթագրություններ

## Արտաքին հղումներ
* ՕՀ-ի էջը Apple-ի կայքում
* Ռուսական կայքը Mac OS-ի մասին 

Կատեգորիա:Էփլ
Կատեգորիա:Օպերացիոն համակարգեր